25.1.2024

Hej 2j

1. I skal nu se en kort dokumentar om de puniske krige og eneste fokusspørgsmål er:

Hvilken umiddelbare konsekvenser fik hver af de tre puniske krige?

<https://www.youtube.com/watch?v=JxbJsTi_H8Y>

1. Derefter skal I læse vedlagte fremstillingsmateriale og kilde. Det afsluttes med en lille skriveopgave, som skal lægges ind på en padlet. Læs først kravene under kilden.

Fra: <https://verdenfoer1914.systime.dk/index.php?id=348> af historiker Carl Johan Bryld

**Hvorfor var bystaten Rom i stand til at underlægge sig Middelhavsverdenen?**

Hvordan kan det være, at romerne gang på gang trak sig sejrrigt ud af de mange krige, de udkæmpede?

Selv forklarede romerne deres militære succes med deres moralske kvaliteter. Myterne om Roms historie er fyldt med fortællinger om stålsatte, tapre romerske borgere, der ofrer sig for fædrelandet. De klassiske romerske dyder, som den romerske litteratur lovpriste, var nøjsomhed, arbejdsomhed, selvdisciplin, mod og offervilje.

Der er næppe grund til at tro, at romerne af natur besad større moralsk styrke end andre folk, men det er dog alligevel en kendsgerning, at den romerske stat var afhængig af sine borgeres patriotisme. Hæren bestod af borgere, der blev udskrevet til militærtjeneste, når det var nødvendigt, og som selv skulle stille med deres udrustning. Hovedparten var bønder, der tjente som fodfolkssoldater. De var opstillet i tætte formationer, så orden og streng disciplin var afgørende for et slags udfald. Måske var værnepligtige romerske borgere bedre og mere pålidelige soldater end f.eks. de karthagiske lejesoldater.

**Polybius om romerne og karthagerne**

*Polybius var græsk historiker og levede fra ca. ÷200 til ca ÷118. Han fulgte den romerske hærfører Scipio under den tredje puniske krig*

Romerne er til gengæld meget overlegne i alt, hvad der angår hæres opstilling og deres disciplin. For denne disciplin, som de ser som det vigtigste mål for deres omhu, forsømmer karthagerne fuldstændig, bortset fra at de ofrer lidt opmærksomhed på deres kavaleri. Årsagen til denne forskel er, at karthagerne bruger fremmede lejetropper; romernes hære er derimod sammensat af borgere og af folk fra landet. (...) Mens karthagerne betror forsvaret af deres frihed til bestikkelige tropper, stoler romerne fuldstændig på deres egen tapperhed og på hjælpen fra deres forbundsfæller. Derfor er det sådan, at romerne altid er i stand til at genoptage krigen, selv om de bliver slået, mens det altid er meget vanskeligt at genopbygge de karthagiske hære. Føj hertil, at romerne, der kæmper for deres land og deres børn, aldrig taber modet, men fortsætter med samme kampånd, til de er blevet fjenderne overlegne. (...)

*Polybius- Historie, bd. 6, Ancient History Source Book.*

I skal kun besvare dette ene spørgsmål skriftligt:

1. *Hvorfor var bystaten Rom i stand til at underlægge sig Middelhavsverdenen*?

Krav:

* Kilden og fremstillingsmaterialet skal inddrages (vurdér brugbarheden af kilden i den henseende)
* Husk inddragelse af afsender, datering, afsender/modtager, citater + opfølgning
* Inddrag meget gerne fagbegreber (fx levn/beretning, aktør- og strukturforklaringer)

<https://padlet.com/6xtsx3amwu1/polybius-om-romerne-og-karthagerne-a38aell1v5lr6cm0>